wickkiey/tamil-wikipedia-markdown huggingface dataset:
# குரும்பலூர்


**குரும்பலூர் ** (ஆங்கிலம்:Kurumbalur), இந்தியாவின் தமிழ்நாடு மாநிலத்தில் அமைந்துள்ள பெரம்பலூர் மாவட்டம், பெரம்பலூர் வட்டத்தில் இருக்கும் ஒரு பேரூராட்சி ஆகும். குரும்பலூர் பேரூராட்சி, ஈச்சம்பட்டி, மேட்டாங்காடு, மூலக்காடு, திருப்பெயர், புதூர், மற்றும் பாளையம் எனும் கிராமங்களை உள்ளடக்கியது.  

## அமைவிடம்
பெரம்பலூர் - துறையூர் தேசிய நெடுஞ்சாலையில், பெரம்பலூரிலிருந்து 8 கி.மீ. தொலைவில் குரும்பலூர் பேரூராட்சி உள்ளது. இதனருகே அமைந்த தொடருந்து நிலையம் 35 கி.மீ. தொலைவில் உள்ள அரியலூரில் உள்ளது.  

## பேரூராட்சியின் அமைப்பு
17.60 ச.கி.மீ. பரப்பும், 15 வார்டுகளும், 58 தெருக்களும் கொண்ட இப்பேரூராட்சி பெரம்பலூர் (சட்டமன்றத் தொகுதி)க்கும், பெரம்பலூர் மக்களவைத் தொகுதிக்கும் உட்பட்டது.  
## மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 3600 வீடுகளும், 12420 மக்கள்தொகையும் கொண்டது.
# மடத்துக்குளம்


**மடத்துக்குளம்** (ஆங்கிலம்:Madathukulam), இந்தியாவின் தமிழ்நாடு மாநிலத்தில் அமைந்துள்ள திருப்பூர் மாவட்டத்திலுள்ள, மடத்துக்குளம் வட்டம் மற்றும் மடத்துக்குளம் ஊராட்சி ஒன்றியம் ஆகியவற்றின் நிர்வாகத் தலைமையிடமும், பேரூராட்சியும் ஆகும். முன்னர் மடத்துக்குளம் நகரம் கோயம்புத்தூர் மாவட்டத்தில் ஒரு பகுதியாக இருந்தது.  

மடத்துக்குளம் வட்டம், 01.01.2010 அன்று, உடுமலைப்பேட்டை வட்டத்தின், மடத்துக்குளம் ஊராட்சி ஒன்றியப் பகுதிகளைக் கொண்டு புதிய வருவாய் வட்டமாக பிரிக்கப்பட்டது இங்கு முக்கியமான தொழிலாக விவசாயம் உள்ளது. இது அமராவதி ஆறு மூலம் பாசனம் நடைபெறும் பகுதி ஆகும். இந்த அமராவதி ஆறு அமராவதி அணைக்கட்டிலிருந்து உருவாகி மடத்துக்குளம், சோழமாதேவி, கணியூர், காரத்தொழுவு மற்றும் கடத்தூர் வழியாக தாராபுரம் செல்கிறது.  

## அமைவிடம்
மடத்துக்குளம்பேரூராட்சியிலிருந்து, திருப்பூர் 74 கி.மீ.; உடுமலைப்பேட்டை 13 கி.மீ.; பழநி 26; கொமாரலிங்கம் 7 கி.மீ.; தாராபுரம் 31கி.மீ.; கணியூர் 7 கி.மீ. தொலைவில் உள்ளது.  

## பேரூராட்சியின் அமைப்பு
9.48 ச.கி.மீ. பரப்பும், 18 பேரூராட்சி மன்ற உறுப்பினர்களும், 100 தெருக்களும் கொண்ட இப்பேரூராட்சி மடத்துக்குளம் (சட்டமன்றத் தொகுதி)க்கும், பொள்ளாச்சி மக்களவைத் தொகுதிக்கும் உட்பட்டது.  

## மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 5,761 வீடுகளும், 20,620 மக்கள்தொகையும் கொண்டது.
# மாதவரம்



**மாதவரம்** (ஆங்கிலம்:Madavaram) இந்தியாவின் தமிழ்நாடு மாநிலத்தில் அமைந்துள்ள சென்னை மாவட்டத்தில் உள்ள பெருநகர சென்னை மாநகராட்சியின், மண்டல எண் 3-இன் நிர்வாகத் தலைமை இடமாகும். மாதவரம் சட்டப்பேரவைத் தொகுதி திருவள்ளூர் மக்களவைத் தொகுதிக்கு உட்பட்டதாகும்.  

முன்னர் இது திருவள்ளூர் மாவட்டத்தில் இருந்த நகராட்சி ஆகும். பெருநகர சென்னை மாநகராட்சியின் பகுதிகளை விரிவாக்கம் செய்யும் போது, மாதவரம் நகராட்சியை சென்னை நகரத்துடன் இணைக்கப்பட்டது.  

## புவியியல்
இவ்வூரின் அமைவிடம் ஆகும். கடல் மட்டத்தில் இருந்து இவ்வூர் சராசரியாக 13&nbsp;மீட்டர் (42&nbsp;அடி) உயரத்தில் இருக்கின்றது.  

## மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 76,793 மக்கள் இங்கு வசிக்கின்றார்கள். இவர்களில் 51% ஆண்கள், 49% பெண்கள் ஆவார்கள். மாதவரம் மக்களின் சராசரி கல்வியறிவு 76% ஆகும், இதில் ஆண்களின் கல்வியறிவு 82%, பெண்களின் கல்வியறிவு 70% ஆகும். இது இந்திய தேசிய சராசரி கல்வியறிவான 59.5% விட கூடியதே. மாதவரம் மக்கள் தொகையில் 11% ஆறு வயதுக்குட்பட்டோர் ஆவார்கள்.  

## இதனையும் காண்க
- பெருநகர சென்னை மாநகராட்சியின் மண்டலங்கள்
# மாதவ்நகர்


**மாதவ்நகர்** (ஆங்கிலம்:Madhavnagar), இந்தியாவின் மகாராஷ்டிரம் மாநிலத்தில் அமைந்துள்ள சாங்குலி மாவட்டத்தில் இருக்கும் ஒரு கணக்கெடுப்பில் உள்ள ஊர் ஆகும்.  

## மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 10,993 மக்கள் இங்கு வசிக்கின்றார்கள். இவர்களில் 51% ஆண்கள், 49% பெண்கள் ஆவார்கள். மாதவ்நகர் மக்களின் சராசரி கல்வியறிவு 74% ஆகும், இதில் ஆண்களின் கல்வியறிவு 80%, பெண்களின் கல்வியறிவு 67% ஆகும். இது இந்திய தேசிய சராசரி கல்வியறிவான 59.5% விட கூடியதே. மாதவ்நகர் மக்கள் தொகையில் 12% ஆறு வயதுக்குட்பட்டோர் ஆவார்கள்.  

## ஆதாரங்கள்
# மதுசூதன்பூர்


**மதுசூதன்பூர்** (ஆங்கிலம்:Madhusudanpur), இந்தியாவின் மேற்கு வங்காளம் மாநிலத்தில் அமைந்துள்ள Hugli மாவட்டத்தில் இருக்கும் ஒரு கணக்கெடுப்பில் உள்ள ஊர் ஆகும்.  

## மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 6,806 மக்கள் இங்கு வசிக்கின்றார்கள். இவர்களில் 52% ஆண்கள், 48% பெண்கள் ஆவார்கள். மதுசூதன்பூர் மக்களின் சராசரி கல்வியறிவு 76% ஆகும். இதில் ஆண்களின் கல்வியறிவு 82%, பெண்களின் கல்வியறிவு 69% ஆகும். இது இந்திய தேசிய சராசரி கல்வியறிவான 59.5% விட கூடியது. மதுசூதன்பூர் மக்கள் தொகையில் 10% ஆறு வயதுக்குட்பட்டோர் ஆவர்.
# மடிப்பாக்கம்


**மடிப்பாக்கம்** (ஆங்கிலம்: *Madipakkam*) இந்தியாவின் தமிழ்நாடு மாநிலத்தில் அமைந்துள்ள சென்னை மாவட்டததில் உள்ள சோழிங்கநல்லூர் வட்டத்தில் இருக்கும் வருவாய் கிராமம் ஆகும். மடிப்பாக்கம் சோழிங்கநல்லூர் சட்டமன்ற தொகுதிக்கு உட்பட்டதாகும். தற்போது இப்பகுதி பெருநகர சென்னை மாநகராட்சியுடன் இணைக்கப்பட்டுள்ளது. இவ்வூர் வேளச்சேரிக்கும், நங்கைநல்லூருக்கும் அருகில் அமைந்து இருக்கிறது.  

## பெயர்க் காரணம்

மடிப்பாக்கத்தின் தெற்குப் பகுதியில் மடு ஒன்று உண்டு. பல்லாவரம், திரிசூலம் குன்றுகளிலிருந்து மழைக்காலத்தில் பெருகும் நீரின் வடிகாலாக இது செயல்பட்டது. இந்த மடுவின் வழியாகவே பள்ளிக்கரணை சதுப்புநிலப் பகுதிக்கு நீர் பாயும். மடுப்பாக்கம் என்பதே மறுவி மடிப்பாக்கம் ஆனது.  

## மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 14,940 மக்கள் இங்கு வசிக்கின்றார்கள். இவர்களில் 51% ஆண்கள், 49% பெண்கள் ஆவார்கள். மடிப்பாக்கம் மக்களின் சராசரி கல்வியறிவு 88% ஆகும், இதில் ஆண்களின் கல்வியறிவு 90%, பெண்களின் கல்வியறிவு 85% ஆகும். இது இந்திய தேசிய சராசரி கல்வியறிவான 59.5% விட கூடியதே. மடிப்பாக்கம் மக்கள் தொகையில் 9% ஆறு வயதுக்குட்பட்டோர் ஆவார்கள்.  

## கோவில்கள்
புகழ் பெற்ற ஐயப்பன் கோவில் மடிப்பாக்கத்தில் அமைந்துள்ளது. பொன்னியம்மன், ஒப்பிலியப்பன், வேதபுரீசுவரர் சிவன் கோவில் மற்றும் சில கோவில்களும் இங்கு உள்ளன. சனவரி முதல் தேதி அன்று ஐயப்பன் கோவிலில் சிறப்பு பூசைகளும் அன்னதானமும் வருடம் தோறும் நடைபெறுகின்றன.  

## கல்வி நிலையங்கள்
- சாய் மெட்ரிக் மேல்நிலைப் பள்ளி
- சாய்ராம் வித்யாலயா சீனியர் செகண்டரி பள்ளி
- பிரின்ஸ் பதின்நிலைப் பள்ளி
- ஹோலி ஃபேமிலி பள்ளி
- ஹோலி பிரின்ஸ் பதின்நிலைப் பள்ளி
- கிங்ஸ் மெட்ரிகுலேஷன் மேல்நிலைப்பள்ளி

## பேருந்து வழித்தடங்கள்
- **M45A** மடிப்பாக்கம் to விவேகானந்தர் இல்லம், வழி : வேளச்சேரி, சைதாப்பேட்டை, நந்தனம், ஆழ்வார்பேட்டை, ராயப்பேட்டை
- **51M மடிப்பாக்கம்** to தி.நகர், வழி : பரங்கிமலை, என்ஜிஓ காலனி, கிண்டி, சைதாப்பேட்டை, சிஐடி நகர்
- **21LX மடிப்பாக்கம்** to பிராட்வே, வழி : வேளச்சேரி, சின்னமலை, அடையாறு, பட்டினப்பாக்கம், சாந்தோம், சேப்பாக்கம், மெரினா, தலைமைச் செயலகம்
- **S82 மடிப்பாக்கம்** to ஆலந்தூர், வழி : மூவரசம்பேட்டை, புழுதிவாக்கம், நங்கைநல்லூர், பரங்கிமலை
- **M1 மடிப்பாக்கம்** to திருவான்மியூர், வழி : வேளச்சேரி, தரமணி, எஸ்ஆர்பி டூல்ஸ், டைடெல் பார்க்
- **18D மடிப்பாக்கம்** to பிராட்வே, வழி : பரங்கிமலை, என்ஜிஓ காலனி, கிண்டி, சைதாப்பேட்டை, நந்தனம், தேனாம்பேட்டை, டிஎம்எஸ், எல்ஐசி, சென்னை சென்ட்ரல்
# மதுரவாயல்


**மதுரவாயல்** (ஆங்கிலம்:Maduravoyal) இந்தியாவின் தமிழ்நாடு மாநிலத்தில் அமைந்துள்ள திருவள்ளூர் மாவட்டத்தில் இருக்கும், மதுரவாயல் வட்டத்தின் நிர்வாகத் தலைமையிடம் ஆகும். இது சென்னை மாநகராட்சி பகுதியாகவும் உள்ளது. மதுரவாயல் திருப்பெரும்புதூர் மக்களவைத் தொகுதிக்கு உட்பட்டதாகும். சென்னை - பெங்களூரு தேசிய நெடுஞ்சாலைக்கு அருகில் இவ்வூர் அமைந்துள்ளது. சென்னை புறவழிச்சாலையின் இரண்டாம் கட்டத்தில் வெளி வளையச் சாலை, மதுரவாயலைக் கடந்து, சென்னையின் வடக்கு மற்றும் தெற்கு எல்லைப்பகுதிகளுக்குச் செல்கிறது. அண்மையில் உள்ள சுற்றுப் பகுதிகள்: கோயம்பேடு, நெற்குன்றம், அடையாளம்பட்டு, திருவேற்காடு, வளசரவாக்கம், ஆலப்பாக்கம் மற்றும் போரூர்.  

## மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி, 44,127 மக்கள் இங்கு வசிக்கின்றார்கள். இவர்களில் 52% ஆண்கள், 48% பெண்கள் ஆவார்கள். மதுரவயல் மக்களின் சராசரி கல்வியறிவு 73% ஆகும். இதில் ஆண்களின் கல்வியறிவு 78%; பெண்களின் கல்வியறிவு 67% ஆகும். இது இந்திய தேசிய சராசரி கல்வியறிவான 59.5% விட கூடியதே. மதுரவயல் மக்கள் தொகையில் 12% ஆறு வயதுக்குட்பட்டோர் ஆவார்கள்.  

## கல்வி
- டாக்டர் எம்ஜியார் நிகர்நிலைப் பல்கலைக்கழகம்
- இராஜராஜேசுவரி பொறியியல் கல்லூரி
- தாய் மூகாம்பிகை பல்தொழில்நுட்பக் கல்லூரி
- மீனாட்சி பல்மருத்துவக் கல்லூரி மற்றும் மருத்துவமனை
- திரு செவன்இல்சு பல்தொழில்நுட்பக் கல்லூரி
# மாகடி


**மாகடி** (*Magadi*), என்பது இந்தியாவின் கர்நாடக மாநிலத்தில் அமைந்துள்ள பெங்களூரு ஊரக மாவட்ட மாவட்டத்தில் இருக்கும் ஒரு ஊர் ஆகும்.  

## புவியியல்
இவ்வூரின் அமைவிடம் ஆகும். கடல் மட்டத்தில் இருந்து இவ்வூர் சராசரியாக 925&nbsp;மீட்டர் (3034&nbsp;அடி) உயரத்தில் இருக்கின்றது.  

## மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 25,000 மக்கள் இங்கு வசிக்கின்றார்கள். இவர்களில் 51% ஆண்கள், 49% பெண்கள் ஆவார்கள். மாகடி மக்களின் சராசரி கல்வியறிவு 67% ஆகும், இதில் ஆண்களின் கல்வியறிவு 73%, பெண்களின் கல்வியறிவு 60% ஆகும். இது இந்திய தேசிய சராசரி கல்வியறிவான 59.5% விட கூடியதே. மாகடி மக்கள் தொகையில் 12% ஆறு வயதுக்குட்பட்டோர் ஆவார்கள்.  

## ஆதாரங்கள்
# மஹாபலீஸ்வர்



**மகாபலீசுவர்** (ஆங்கிலம்:Mahabaleshwar), இந்தியாவின் மகாராட்டிரம் மாநிலத்தில் அமைந்துள்ள சாத்தாரா மாவட்டத்தில் இருக்கும் ஒரு நகராட்சி மன்றம் ஆகும். இது புனேவிற்கு தென்மேற்கே 120 கிலோ மீட்டர் தொலைவில் உள்ளது. இது மேற்கு தொடர்ச்சி மலையில் அமைந்த ஒரு பீடபூமி மற்றும் மலை வாழிடமாகும். இதனருகில் 7 கிலோ மீட்டர் தொலைவில் உள்ள பழைய மகாபலேசுவர் எனுமிடத்தில் கிருட்டிணா ஆற்றின் பிறப்பிடத்தில் *கிருட்டிணை அம்மன் கோயில்* மற்றும் **மகாபலேசுவர் கோயில்** உள்ளது. இங்குள்ள மலைத்தோட்டங்களில் செம்புற்றுப் பழங்கள் அதிகம் விளைகிறது.  

## புவியியல்
இவ்வூரின் அமைவிடம் ஆகும்.மேற்கு தொடர்ச்சி மலையில் அமைந்த மகாபலீசுவர் பீடபூமி கடல்மட்டத்திலிருந்து சராசரியாக 1,439 மீட்ட்ர் (4,721) உயரத்தில் உள்ளது. இப்பீடபூமி 150 சதுர கிலோ மீட்டர் (58 சதுர மைல்) பரப்பளவு கொண்டது. மகாபலீசுவர் பீடபூமியைச் சுற்றிலும் மலைகள் சூழ்ந்துள்ளது.  

மகாபலீசுவர் பீடபூமியில் கிருட்டிணா ஆறு, கொய்னா ஆறு, சாவித்திரி ஆறு, வீணா ஆறு மற்றும் காயத்ரி ஆறு ஆகிய ஐந்து ஆறுகளின் பிறப்பிடம் ஆகும். பழைய மகாபலீஸ்வர் என்ற இடத்தில் உள்ள பஞ்சகங்கை என்ற கோயிலே இந்த ஆறுகளின் மூலமாக உள்ளது  

## மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 12,736 மக்கள் இங்கு வசிக்கின்றார்கள். இவர்களில் 55% ஆண்கள், 45% பெண்கள் ஆவார்கள். மகாபலீசுவர் மக்களின் சராசரி கல்வியறிவு 78% ஆகும், இதில் ஆண்களின் கல்வியறிவு 84%, பெண்களின் கல்வியறிவு 71% ஆகும். இது இந்திய தேசிய சராசரி கல்வியறிவான 59.5% விட கூடியதே. மகாபலீசுவர் மக்கள் தொகையில் 11% ஆறு வயதுக்குட்பட்டோர் ஆவார்கள்.  
## ஆதாரங்கள்
# மஹேஷ்வர்


**மஹேஷ்வர்** (ஆங்கிலம்:Maheshwar), இந்தியாவின் மத்தியப் பிரதேசம் மாநிலத்தில் அமைந்துள்ள கார்கோன் மாவட்டத்தில் இருக்கும் ஒரு நகர மன்றம் ஆகும். இந்நகரத்தின் புராண கால பெயர் மகிழ்மதி ஆகும்.  

பிரித்தானிய இந்தியாவின் ஆட்சிக் காலத்தில் இந்தூர் அரசின் தலைநகராக மஹேஷ்வர் நகரம் விளங்கியது.  

## புவியியல்
இவ்வூரின் அமைவிடம் ஆகும். கடல் மட்டத்தில் இருந்து இவ்வூர் சராசரியாக 155&nbsp;மீட்டர் (508&nbsp;அடி) உயரத்தில் இருக்கின்றது.  

## மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 19,646 மக்கள் இங்கு வசிக்கின்றார்கள். இவர்களில் 51% ஆண்கள், 49% பெண்கள் ஆவார்கள். மஹேஷ்வர் மக்களின் சராசரி கல்வியறிவு 67% ஆகும், இதில் ஆண்களின் கல்வியறிவு 75%, பெண்களின் கல்வியறிவு 59% ஆகும். இது இந்திய தேசிய சராசரி கல்வியறிவான 59.5% விட கூடியதே. மஹேஷ்வர் மக்கள் தொகையில் 14% ஆறு வயதுக்குட்பட்டோர் ஆவார்கள்.  

## ஆதாரங்கள்
# மலப்புறம்



**மலப்புறம்** என்பது இந்தியாவின் கேரள மாநிலத்தில் அமைந்துள்ள மலப்புறம் மாவட்டத்தில் இருக்கும் ஒரு நகராட்சி ஆகும்.  

## புவியியல்
மலப்புறம் புறநகர்ப் பகுதியானது, கடல் மட்டத்தில் இருந்து சராசரியாக 38.2&nbsp;மீட்டர் (125&nbsp;அடி) உயரத்தில், என்ற புவியியல் ஆள்கூறுகள் கொண்டு அமையப் பெற்றுள்ளது..  

## மக்கள் வகைப்பாடு
2001ஆம் ஆண்டு இந்திய மக்கள் தொகை கணக்கெடுப்பின்படி, 58,490 மக்கள் இங்கு வசிக்கின்றார்கள். இவர்களில் 49% ஆண்கள்; 51% பெண்கள் ஆவார்கள். மலப்புறம் மக்களின் சராசரி கல்வியறிவு 80% ஆகும். இதில் ஆண்களின் கல்வியறிவு 82%; பெண்களின் கல்வியறிவு 79% ஆகும். இது இந்திய தேசிய சராசரி கல்வியறிவான 59.5% விடக் கூடியது. மலப்புறம் மக்கள் தொகையில் 15% ஆறு வயதுக்குட்பட்டோர் ஆவார்கள்.
# மணலி



**மணலி** என்பது இந்தியாவின் தமிழ்நாடு மாநிலத்தில் அமைந்துள்ள சென்னை மாவட்டத்தில் உள்ள திருவொற்றியூர் வட்டத்தின் ஒரு பகுதியாகும். இப்பகுதியில் மணலி எண்ணெய் சுத்திகரிப்பு ஆலை உள்ளது..  

## மாநகராட்சி நிலை
பெருநகர சென்னை மாநகராட்சியின் 2-வது மண்டலத்தின் தலைமையிடமாக மணலி உள்ளது.  

## புவியியல்
இவ்வூரின் புவியியல் ஆள்கூறுகள் ஆகும். கடல் மட்டத்தில் இருந்து இவ்வூர் சராசரியாக 52&nbsp;மீட்டர் உயரத்தில் இருக்கின்றது.  
## சுற்றியுள்ள தொழிற்சாலைகள்
**டீ.பீ.எல்.**

| எம்.பீ.எல். | } |
| --- | --- |

## ஆதாரங்கள்
# மணல்மேடு


**மணல்மேடு** (ஆங்கிலம்:Manalmedu), இந்தியாவின், தமிழ்நாடு மாநிலத்தில் அமைந்துள்ள மயிலாடுதுறை மாவட்டத்தில், மயிலாடுதுறை வட்டத்தில் உள்ள பேரூராட்சி ஆகும். மணல்மேட்டிற்கு **நாகநாதபுரம்** என்ற பழைய பெயரும் உண்டு.  

## அமைவிடம்
சீர்காழி - கும்பகோணம் சாலையில் அமைந்த மணல்மேடு பேரூராட்சி, வைத்தீஸ்வரன் கோயில் 10 கி.மீ; கும்பகோணம் 30 கி.மீ; மயிலாடுதுறை 18 கி.மீ.; காட்டுமன்னார்கோயில் 12 கி.மீ தொலைவிலும் உள்ளது. இதனருகில் அமைந்த தொடருந்து நிலையம் மயிலாடுதுறையில் உள்ளது.  

## பேரூராட்சியின் அமைப்பு
15.5 ச.கி.மீ. பரப்பும், 15 வார்டுகளும், 69 தெருக்களும் கொண்ட இப்பேரூராட்சி மயிலாடுதுறை (சட்டமன்றத் தொகுதி)க்கும், மயிலாடுதுறை மக்களவைத் தொகுதிக்கும் உட்பட்டது.  

## மக்கள் வகைப்பாடு
2011ம் ஆண்டின் மக்கள்தொகை கணக்கெடுப்பின் படி, 2,329 வீடுகளும், 15 பேரூராட்சி மன்ற உறுப்பினர்களும் கொண்ட மணல்மேடு பேரூராட்சியின் மொத்த மக்கள்தொகை 9,017 ஆகும். அதில் 4,558 ஆண்கள் ஆகவும், பெண்கள் 4,459 ஆகவும் உள்ளனர். ஆறு வயதிற்குட்ட குழந்தைகள் 908 ஆகவுள்ளனர். பாலின விகிதம் ஆயிரம் ஆண்களுக்கு, 996 பெண்கள் வீதம் உள்ளனர். எழுத்தறிவு 82.72% ஆகும். மக்கள்தொகையில் இந்துக்கள் 96.85% ஆகவும், இசுலாமியர் 1.40% ஆகவும், கிறித்தவர்கள் 1.71% ஆகவும், பிறர் 0.04 % ஆகவும் உள்ளனர்.  

மணல்மேட்டிற்கு **நாகநாதபுரம்** என்ற பழைய பெயரும் உண்டு.  

மணல்மேட்டில் இயங்கி வந்த நூற்பாலை தற்போது அரசினர் கலை கல்லூரியாக செயல்பட்டு வருகிறது, இரண்டு மேல்நிலை பள்ளிகள், ஒரு நடுநிலை பள்ளி, இரண்டு தனியார் பள்ளிகள் செயல்பட்டு வருகிறது.  

## அருகமைந்த கிராமங்கள்
- வல்லம்
- பாப்பாக்குடி
- பெரிய இலுப்பபட்டு
- சின்ன இலுப்பபட்டு
- இலுப்பபட்டு
- ராஜசூரியன்பேட்டை
- வையாபுரிதிடல்
- மணல்மேடு
- அகரமணல்மேடு
- இராதாநல்லூர்
- விருதங்கநல்லூர்
ஆகிய கிராமங்கள் மணல்மேடு பேரூராட்சியில் அடங்கும்.  

## புகழ் பெற்றவர்கள்
- மணல்மேட்டிற்கு அருகில் அமைந்துள்ள புத்தமங்கலத்தில் சுதந்திர போராட்ட வீரரும், எழுத்தாளருமான கல்கி கிருஷ்ணமூர்த்தி பிறந்தார்.
- மணல்மேட்டிற்கு அருகிலுள்ள நடுத்திட்டு என்னும் சிற்றூரில் சீனிவாசப் பிள்ளை - சொர்ணத்தம்மாள் தம்பதிக்கு குன்றக்குடி அடிகளார் பிறந்தார்.

## ஆலயங்கள்
- திருநீலகண்டேஸ்வரர், படிக்கரைநாதர்
- இலுப்பைப்பட்டு (பழமண்ணிப்படிக்கரை, திருமண்ணிப் படிக்கரை)

என்ற தேவாரப் பதிகத்தை சுந்தரர் பாடினார்.  

தேவாரப்பாடல் பெற்ற காவிரி வடகரைத்தலங்களில் இது 30-ஆவது தலம்.  

- மாரியம்மன் கோயில்
:மணல்மேடு மாரியம்மன் கோயில் மயிலாடுதுறைக்கு அருகிலுள்ள மணல்மேட்டில் உள்ளது. பகவதி அம்மனும் மாரியம்மனும் சகோதரிகள் என நம்புகின்றனர். இரு கடவுளர்களும் கொள்ளிடம் ஆற்றில் தோன்றினர். இந்த கோயிலின் இறைவியை கொள்ளிடம் ஆற்றைச் சுற்றியுள்ள மக்கள் வழிபடுகின்றனர். இந்தக் கோயில் வைத்தீசுவரன்கோயிலில் இருந்து பந்தநல்லூர் வழியாக கும்பகோணத்திற்கு செல்லும் சாலைக்கு அருகில் அமைந்துள்ளது.
# மணலூர்ப்பேட்டை


**மணலூர்ப்பேட்டை** (ஆங்கிலம்:**Manalurpet**), இந்தியாவின் தமிழ்நாடு மாநிலத்தில் அமைந்துள்ள கள்ளக்குறிச்சி மாவட்டத்தில் உள்ள வாணாபுரம் வட்டத்தில் இருக்கும் ஒரு பேரூராட்சி ஆகும்.  

## அமைவிடம்
மணலூர்பேட்டை பேரூராட்சிக்கு விழுப்புரம் 54 கி.மீ.; கள்ளக்குறிச்சி 43 கி.மீ.; திருவண்ணாமலை 26 கி.மீ. தொலைவில் உள்ளது. இதனருகே உள்ள தொடருந்து நிலையம் 18 கி.மீ. தொலைவில் உள்ள அரகண்டநல்லூர் ஆகும்.  

## பேரூராட்சியின் அமைப்பு
2.86 சகி.மீ. பரப்பும், 15 பேரூராட்சி மன்ற உறுப்பினர்களையும், 62 தெருக்களையும் கொண்ட இப்பேரூராட்சி ரிஷிவந்தியம் (சட்டமன்றத் தொகுதி)க்கும் மற்றும் கள்ளக்குறிச்சி மக்களவைத் தொகுதிக்கும் உட்பட்டது.  

## மக்கள் தொகை பரவல்
2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 1,944 வீடுகளும், 8,523 மக்கள்தொகையும் கொண்டது. மேலும் இப்பேரூராட்சியின் எழுத்தறிவு 74.6% மற்றும் பாலின விகிதம் 1,000 ஆண்களுக்கு, 1,003 பெண்கள் வீதம் உள்ளனர். குழந்தைகள் பாலின விகிதம் 1000 ஆண் குழந்தைகளுக்கு, 998 பெண் குழந்தைகள் வீதம் உள்ளனர். பட்டியல் சாதியினரும் பட்டியல் பழங்குடியினரும் முறையே 971 மற்றும் 0 ஆகவுள்ளனர்.  

## ஆதாரங்கள்
# மணப்பாக்கம்


**மணப்பாக்கம்** (ஆங்கிலம்:Manapakkam), இந்தியாவின் தமிழ்நாடு மாநிலத்தில் அமைந்துள்ள சென்னை மாவட்டத்தில் உள்ள ஆலந்தூர் வட்டத்தில் இருக்கும், பெருநகர சென்னை மாநகராட்சியின் ஒரு பகுதியாகும்.  

## மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 8,590 பேர் இங்கு வசிக்கின்றார்கள். இவர்களில் 52% ஆண்கள், 48% பெண்கள் ஆவார்கள். மணப்பாக்கம் மக்களின் சராசரி கல்வியறிவு 73% ஆகும், இதில் ஆண்களின் கல்வியறிவு 77%, பெண்களின் கல்வியறிவு 69% ஆகும். இது இந்திய தேசிய சராசரி கல்வியறிவான 59.5% விட கூடியது. மணப்பாக்கம் மக்கள் தொகையில் 11% ஆறு வயதுக்குட்பட்டோர் ஆவர்.
# மணவாளக்குறிச்சி


**மணவாளக்குறிச்சி** (ஆங்கிலம்:Manavalakurichi), இந்தியாவின் தமிழ்நாடு மாநிலத்தில் அமைந்துள்ள கன்னியாகுமரி மாவட்டம், கல்குளம் வட்டத்திலிருக்கும் ஒரு பேரூராட்சி ஆகும்.  

## அமைவிடம்
கன்னியாகுமரியிலிருந்து 10 கி.மீ. தொலைவில் அமைந்த இப்பேரூராட்சிக்கு அருகே அமைந்த தொடருந்து நிலையம் 5 கி.மீ. தொலைவில் உள்ள இரணியலில் உள்ளது. இது நாகர்கோவிலுக்கு கிழக்கே 20 கி.மீ. தொலைவில் உள்ளது.  

## பேரூராட்சியின் அமைப்பு
4.2 ச.கி.மீ. பரப்பும், 15 பகுதிகளும், 28 தெருக்களும் கொண்ட இப்பேரூராட்சி குளச்சல் (சட்டமன்றத் தொகுதி)க்கும், கன்னியாகுமரி மக்களவைத் தொகுதிக்கும் உட்பட்டது.  

## மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 3123 வீடுகளும், 10969 மக்கள்தொகையும் கொண்டது.  

## புவியியல்
இவ்வூரின் அமைவிடம் ஆகும்.  

## தொழில்கள்
இங்கு வசிப்பவர்களின் முக்கியத் தொழில்களாக மீன் பிடித்தல், விவசாயம், கயிறு திரித்தல் மற்றும் இவற்றிற்கான வணிகம் போன்றவை உள்ளன. கடற்கரை சார்ந்து மணல் நிறுவனம் ஒன்று உள்ளது. மத்திய அரசின் கீழ் இந்நிறுவனம் இயங்குகிறது. ஐஆர்ஈஎல் இந்திய அரியவகை கனிமங்கள் நிறுவனம் என அழைக்கப்படுகிறது. கன்னியாகுமரி மாவட்டத்தில் உள்ள பொதுத்துறை நிறுவனமாகும். இங்கு கிடைக்கும் கடல் மணலில் உள்ள கனிமங்களான இல்மனைட், சிர்கான், ரூட்டைல் போன்றவற்றினைப் பிரித்தெடுக்கின்றனர். இவ்வாறு பிரித்தெடுக்கப்பட்டவை அணுசக்தி, பைஞ்சுதை, உலோக உற்பத்தி போன்றவற்றிற்குப் பயன்படுத்தப்படுகின்றது.  

## ஆதாரங்கள்
# மண்டைக்காடு



**மண்டைக்காடு** என்பது இந்தியாவின் தமிழ்நாடு மாநிலத்தில் அமைந்துள்ள கன்னியாகுமரி மாவட்டம், கல்குளம் வட்டத்தில் இருக்கும் ஒரு பேரூராட்சி ஆகும். இவ்வூரில் புகழ்பெற்ற மண்டைக்காடு பகவதி அம்மன் கோவில் உள்ளது.  

## அமைவிடம்
இதன் மேற்கில் குளச்சல் 2.5 கி.மீ.; வடகிழக்கில் திங்கள் நகர் 3 கி.மீ.; கிழக்கில் மணவாளக்குறிச்சி 2.5 கி.மீ.; தெற்கில் அரபிக்கடல் உள்ளது. இதன் அருகமைந்த தொடருந்து நிலையம், 6 கிமி தொலைவில் உள்ள இரணியலில் உள்ளது.  

## பேரூராட்சியின் அமைப்பு
2.2 ச.கி.மீ. பரப்பும், 15 வார்டுகளும், 38 தெருக்களும் கொண்ட இப்பேரூராட்சி குளச்சல் (சட்டமன்றத் தொகுதி)க்கும், கன்னியாகுமரி மக்களவைத் தொகுதிக்கும் உட்பட்டது.  

## மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 3444 வீடுகளும், 13317 மக்கள்தொகையும் கொண்டது.  

## மண்டைக்காடு பகவதி அம்மன் கோயில்

மண்டைக்காடு பகவதி அம்மன் கோயில் ஒரு பெரிய புனித ஸ்தலமாகும். இது தமிழ்நாட்டிலுள்ள கன்னியாகுமரி மாவட்டத்தின் மேற்கு கடற்கரையில் குளச்சலுக்கு அருகில் அமைந்துள்ளது. மாவட்டத்தில் மிகவும் புகழ்பெற்ற மற்றும் முக்கியமான இந்துக் கோவில்களில் இதுவும் ஒன்றாகும். ஒவ்வொரு வருடமும் மாசி மாதம் கொண்டாடப்படும் *கொடை விழா* சிறப்பாக கொண்டாடப்படுகிறது.
# மண்டபம் பேரூராட்சி


**மண்டபம்** (ஆங்கிலம்:**Mandapam**), இந்தியாவின் தமிழ்நாடு மாநிலத்தில் அமைந்துள்ள இராமநாதபுரம் மாவட்டம், இராமநாதபுரம் வட்டத்தில் இருக்கும் ஒரு பேரூராட்சி ஆகும். இவ்வூர் மண்டபம் ஊராட்சி ஒன்றியத்தின் நிர்வாகத் தலைமையிடமாகும்.  

இராமநாதபுரத்திலிருந்து 38 கி.மீ. தொலைவில் மண்டபம் உள்ளது. மண்டபத்திலிருந்து 3 கி.மீ. தொலைவில் மண்டபம் முகாம் (Mandapam Camp) ரயில் நிலையம் உள்ளது.. இந்தியாவில் பெரிய மண்டபம் கடல் வாழ் உயிரினங்கள் காட்சியகம் இங்கு அமைந்துள்ளது. இங்கிருந்து 18 கி.மீ. தொலைவில் இராமேஸ்வரம் இராமநாதசுவாமி கோயில் உள்ளது.  

2011-ஆம் ஆண்டு மக்கள்தொகை கணக்கெடுப்பின்படி, இப்பேரூராட்சி 4,296 வீடுகளும், 18,427 மக்கள்தொகையும் கொண்டது.  

இது 5 ச.கி.மீ. பரப்பும், 18 வார்டுகளும், 73 தெருக்களும் கொண்ட மண்டபம் பேரூராட்சியானது, இராமநாதபுரம் (சட்டமன்றத் தொகுதி)க்கும், இராமநாதபுரம் மக்களவைத் தொகுதிக்கும் உட்பட்டது.  

## பொருளாதாரம்
மண்டபத்தில் 1961ஆம் ஆண்டில் இந்திய-நார்வே திட்டம் ஏற்படுத்தப்பட்டது. சிறந்த மீன் பிடிக்கும் படகுகள் கட்டப்பட்டு மீன் பிடிக்கும் தொழில் இங்கு நடைபெறுகிறது. மீன் உணவு உற்பத்தி நிலையம் ஒன்றும் இங்கு உள்ளது.  

கடல்வாழ் மீன்களின் ஆய்வுக்கூடம் உள்ளது. இதனருகில் கடல் வாழ் உயிர்கள் நிலையமும் , காட்சிக்கூடமும் உள்ளன. மண்டபத்திற்கு அருகில் குருசடை தீவு உள்ளது. இது கல்விச் சுற்றுலாவிற்கு ஏற்ற இடமாக உள்ளது.  

மண்டபத்திற்கும், இராமேஸ்வரத் தீவிற்கும் இடையிலுள்ள கடல் பகுதியில் 3 கி.மீ. நீளமுள்ள பாம்பன் பாலம் உள்ளது. மண்டபத்தையும் இராமேஸ்வரத் தீவையும் இணைக்கும் சாலைப் போக்குவரவிற்கான பாலம் அமைக்கப்பட்டு இருக்கிறது. மண்டபத்தில் ஒரு பேருந்து நிறுத்தம், ஒரு தொடக்கநிலை சுகாதார மையம், ஒரு சந்தை உள்ளது.  

## மண்டபத்தை சுற்றியுள்ள ஊர்கள்
### கிழக்கில்
1. பாம்பன்
1. அக்காள்மடம்
1. முஹம்மதியார் புரம்
1. தங்கச்சிமடம்
1. இராமேஸ்வரம்

### மேற்கில்
1. மண்டபம் முகாம்
1. மரைக்காயர் பட்டினம்
1. வேதாளை
1. சுந்தரமுடையான் (சீனியப்பா தர்ஹா)
1. அரியமான்
1. பிரப்பன் வலசை
1. உச்சிப்புளி
1. பெருங்குளம்
1. இராமநாதபுரம்

## புவியியல்
இவ்வூரின் அமைவிடம் ஆகும். கடல் மட்டத்தில் இருந்து இவ்வூர் சராசரியாக 9&nbsp;மீட்டர் (29&nbsp;அடி) உயரத்தில் இருக்கின்றது.
# மண்டலேஷ்வர்


**மண்டலேஷ்வர்** (ஆங்கிலம்:Mandleshwar), இந்தியாவின் மத்தியப் பிரதேசம் மாநிலத்தின், கர்கோன் மாவட்டத்தில் இருக்கும் ஒரு நகராட்சி மன்றம் ஆகும்.  

## புவியியல்
இவ்வூரின் அமைவிடம் ஆகும். கடல் மட்டத்தில் இருந்து இவ்வூர் சராசரியாக 153&nbsp;மீட்டர் (501&nbsp;அடி) உயரத்தில் இருக்கின்றது.  

## மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 11,345 மக்கள் இங்கு வசிக்கின்றார்கள். இவர்களில் 51% ஆண்கள், 49% பெண்கள் ஆவார்கள். மண்டலேஷ்வர் மக்களின் சராசரி கல்வியறிவு 68% ஆகும், இதில் ஆண்களின் கல்வியறிவு 76%, பெண்களின் கல்வியறிவு 59% ஆகும். இது இந்திய தேசிய சராசரி கல்வியறிவான 59.5% விட கூடியதே. மண்டலேஷ்வர் மக்கள் தொகையில் 14% ஆறு வயதுக்குட்பட்டோர் ஆவார்கள்.  

## ஆதாரங்கள்
# மங்களகிரி


**மங்களகிரி** (ஆங்கிலம்:Mangalagiri), இந்தியாவின் ஆந்திரப் பிரதேசம் மாநிலத்தில் அமைந்துள்ள குண்ட்டூர் மாவட்டத்தில் இருக்கும் ஒரு நகராட்சி ஆகும்.  

## புவியியல்
இவ்வூரின் அமைவிடம் ஆகும். கடல் மட்டத்தில் இருந்து இவ்வூர் சராசரியாக 9&nbsp;மீட்டர் (29&nbsp;அடி) உயரத்தில் இருக்கின்றது.  

## மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 59,443 மக்கள் இங்கு வசிக்கின்றார்கள். இவர்களில் 50% ஆண்கள், 50% பெண்கள் ஆவார்கள். மங்களகிரி மக்களின் சராசரி கல்வியறிவு 66% ஆகும், இதில் ஆண்களின் கல்வியறிவு 74%, பெண்களின் கல்வியறிவு 59% ஆகும். இது இந்திய தேசிய சராசரி கல்வியறிவான 59.5% விட கூடியதே. மங்களகிரி மக்கள் தொகையில் 11% ஆறு வயதுக்குட்பட்டோர் ஆவார்கள்.  

## ஆதாரங்கள்
# மன்னார்குடி



**மன்னார்குடி** (ஆங்கிலம்:**Mannargudi**), இந்தியாவின் தமிழ்நாடு மாநிலத்தில் அமைந்துள்ள திருவாரூர் மாவட்டத்தில் உள்ள மன்னார்குடி வட்டத்தின் நிர்வாகத் தலைமையிட நகரமும், தேர்வு நிலை நகராட்சியும் ஆகும். மன்னார்குடி சட்டப்பேரவைத் தொகுதியானது தஞ்சாவூர் மக்களவைத் தொகுதிக்கு உட்பட்டதாகும்.  

மன்னார்குடியில் உள்ள இராஜகோபாலசுவாமி திருக்கோயில் மிகவும் பெருமை வாய்ந்தது. வேதாரண்யம் விளக்கழகு, திருவாரூர் தேரழகு, நீடாமங்கலம் நீரழகு,திருவிடைமருதூர் தெருவழகு, மன்னார்குடி மதிலழகு என்ற முதுமொழி மூலமாக இவ்வூரின் பெருமையை உணரமுடியும். மன்னார்குடி நகரம் முந்தைய தஞ்சாவூர் மாவட்டத்தில் ஒரு பகுதியாக இருந்தது.  

## புவியியல்
இவ்வூரின் அமைவிடம் ஆகும். கடல் மட்டத்தில் இருந்து இவ்வூர் சராசரியாக 6&nbsp;மீட்டர் (19&nbsp;அடி) உயரத்தில் இருக்கின்றது.  

## போக்குவரத்து
மன்னார்குடி பிற நகரங்களுடன் சாலை மூலம் நன்கு இணைக்கப்பட்டுள்ளது. மன்னார்குடியில் இருந்து திருத்துறைப்பூண்டி, பட்டுக்கோட்டை, தஞ்சாவூர், திருவாரூர், நாகப்பட்டினம், கும்பகோணம், வேதாரண்யம், அதிராம்பட்டினம், முத்துப்பேட்டை, ஒரத்தநாடு ஆகிய நகரங்களுக்கு மாநில நெடுஞ்சாலைகள் மூலம் போக்குவரத்து நடைபெறுகிறது. மன்னார்குடியில் இருந்து தமிழ்நாட்டின் பல நகரங்களுக்கு பேருந்து வசதி உள்ளது. சென்னை, கோயம்புத்தூர், திருப்பூர், சேலம், மதுரை, பழனி, ராமேஸ்வரம், கம்பம், ஈரோடு, வேலூர், ஆரணி, புதுச்சேரி ஆகிய நகரங்களுக்கு நேரடி பேருந்து வசதிகள் உள்ளன.  

மன்னார்குடி தொடருந்துப் போக்குவரத்து மூலமாகவும் நன்கு இணைக்கப்பட்டுள்ளது. இங்கிருந்து சென்னை, கோயம்புத்தூர், ஜெய்ப்பூர், திருப்பதி ஆகிய நகரங்களுக்கு விரைவுத் தொடருந்துகள் செல்கின்றன. திருச்சி வழியாக மானாமதுரைக்கும், திருவாரூர் வழியாக மயிலாடுதுறைக்கும் பயணிகள் தொடருந்துப் போக்குவரத்து நடைபெறுகிறது.  

## மக்கள்தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி, 33 நகராட்சி மன்ற உறுப்பினர்களையும், 17,372 குடும்பங்களையம் கொண்ட இந்நகரத்தின் மக்கள்தொகை 66,999 ஆகும். அதில் 33,195 ஆண்களும், 33,804 பெண்களும் உள்ளனர். இந்நகரத்தின் எழுத்தறிவு 91.3% மற்றும் பாலின விகிதம் ஆண்களுக்கு, 1,018 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 6174 ஆகஉள்ளது. குழந்தைகள் பாலின விகிதம், 1000 ஆண் குழந்தைகளுக்கு, 969 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 5,624 மற்றும் 779 ஆகஉள்ளனர். மக்கள்தொகையில் இந்துக்கள் 90.13%, இசுலாமியர்கள் 6.82%, கிறித்தவர்கள் 6.82%மற்றும் பிறர் 0.34% ஆகஉள்ளனர்.  

## கோவில் நகரம்
மன்னார்குடியில் புகழ்மிக்க கோவில்கள் பல உள்ளன. அவற்றுள் மன்னார்குடி ராஜகோபாலசாமி திருக்கோவில் உலகச் சிறப்பு வாய்ந்தது. இக்கோவில் ஆயிரம் ஆண்டுகள் பழமை வாய்ந்தது.  

இங்கிருந்து சற்று தூரத்தில் தீர்த்தக்குளம் இருக்கிறது. கிருஷ்ணனின் தரிசனம் வேண்டிய முனிவர்கள் தவமிருந்த குளம் இது. இதனை யமுனை நதியாகவே கருதுவதால், "ஹரித்ரா நதி' என்றே அழைக்கிறார்கள். குளமாக இருந்தாலும் நதியின் பெயரில் அழைக்கப்படும் தீர்த்தம் இது. ஆனி பவுர்ணமியில் இந்த தீர்த்தத்தில் தெப்பத்திருவிழா நடக்கிறது.  

## சமணக்கோயில்
மன்னார்குடி மல்லிநாதசுவாமி ஜினாலயம் சோழ நாட்டில் உள்ள சமணக்கோயில்களில் ஒன்றாகும். இது தவிர சோழ நாட்டில் கும்பகோணம் மற்றும் தஞ்சாவூர் (கரந்தட்டாங்குடி), தீபங்குடி ஆகிய இடங்களில் சமணக் கோயில்கள் உள்ளன.  

## மேலும் பார்க்க
- மன்னார்குடி நகராட்சி இணையதளம்

## ஆதாரங்கள்
# மறைமலைநகர்


**மறைமலைநகர்** (ஆங்கிலம்:Maraimalainagar), இந்தியாவின் தமிழ்நாடு மாநிலத்தில் சென்னையில் அமைந்துள்ள செங்கல்பட்டு மாவட்டத்தில் இருக்கும் ஒரு நகராட்சி ஆகும். இது சென்னையின் ஒரு புறநகர் பகுதியாகவும் உள்ளது.  

## மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி, 48,449 மக்கள் இங்கு வசிக்கின்றார்கள். இவர்களில் 52% ஆண்கள், 48% பெண்கள் ஆவார்கள். மறைமலைநகர் மக்களின் சராசரி கல்வியறிவு 72% ஆகும். இதில் ஆண்களின் கல்வியறிவு 80%; பெண்களின் கல்வியறிவு 64% ஆகும். இது இந்திய தேசிய சராசரி கல்வியறிவான 59.5% விட கூடியதே. மறைமலைநகர் மக்கள் தொகையில் 11% ஆறு வயதுக்குட்பட்டோர் ஆவார்கள்.
# மருதூர், கரூர்


**மருதூர்** (ஆங்கிலம்:Marudur), இந்தியாவின் தமிழ்நாடு மாநிலத்தில் அமைந்துள்ள கரூர் மாவட்டம், குளித்தலை வட்டத்தில் இருக்கும் ஒரு பேரூராட்சி ஆகும்.  

## அமைவிடம்
கரூர் - திருச்சி தேசிய நெடுஞ்சாலையில், கரூருக்கு கிழக்கே 51 கி.மீ. தொலைவில் மருதூர் பேரூராட்சி உள்ளது. மருதூரில் தொடருந்து நிலையம் உள்ளது.  

## பேரூராட்சியின் அமைப்பு
29 சகி.மீ. பரப்பும், 15 வார்டுகளும், 59 தெருக்களும் கொண்ட இப்பேரூராட்சி குளித்தலை (சட்டமன்றத் தொகுதி)க்கும், பெரம்பலூர் மக்களவைத் தொகுதிக்கும் உட்பட்டது.  
## மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 2850 வீடுகளும், 10925 மக்கள்தொகையும் கொண்டது.  
## பள்ளிகள்
1. ஊராட்சி ஒன்றியத் தொடக்கப் பள்ளி
1. திரு.வி.,க. ஊராட்சி ஒன்றிய நடுநிலைப் பள்ளி
1. அரசு ஆண்கள் மேல்\நிலைப் பள்ளி
1. அரசு பெண்கள் மேல்நிலைப் பள்ளி
# மருங்கூர்


**மருங்கூர்** (ஆங்கிலம்:Marungur), இந்தியாவின் தமிழ்நாடு மாநிலத்தில் அமைந்துள்ள கன்னியாகுமரி மாவட்டம், அகத்தீஸ்வரம் வட்டத்தில் இருக்கும் ஒரு பேரூராட்சி ஆகும். மருங்கூர் மக்களின் பிரதான தொழில் விவசாயம் ஆகும்.  

## அமைவிடம்
சுசீந்திரத்திலிருந்து 5 கி.மீ. தொலைவில் உள்ள மருங்கூருக்கு கிழக்கே 13 கி.மீ. தொலைவில் கன்னியாகுமரி, மேற்கே 8 கி.மீ. தொலைவில் நாகர்கோவில், வடக்கே 8 கி.மீ. தொலைவில் ஆரல்வாய்மொழி, வடக்கே குமாரபுரம் தோப்பூரும் உள்ளது.  

## பேரூராட்சியின் அமைப்பு
10 ச.கி.மீ. பரப்பும், 15 வார்டுகளும், 48 தெருக்களும் கொண்ட இப்பேரூராட்சி கன்னியாகுமரி (சட்டமன்றத் தொகுதி)க்கும், கன்னியாகுமரி மக்களவைத் தொகுதிக்கும் உட்பட்டது.  
## மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 3619 வீடுகளும், 11242 மக்கள்தொகையும் கொண்டது.  

## பொது
மருங்கூர் மூன்று முக்கிய தெருக்களை உள்ளடக்கியது வடக்கு,தெற்கு,ஆர் சி தெரு.இரண்டு பேருந்து நிறுத்தங்களை கொண்டுள்ளது.மருங்கூரில் விவசாயம் மெல்ல மெல்ல குறைந்து கொண்டே வருகிறது.விளை நிலங்கள் வீடு மனைகளாக மாறி வருகின்றன.மக்கள் விவசாயத்திற்குத் தேவையான தண்ணீரைப் பேச்சிப்பாறை அணையில் இருந்து கால்வாய் மூலமும்,காட்டாற்றில் இருந்தும் பெறுகின்றனர்.அவற்றை இரண்டு பெரிய குளங்கள் மூலம் தேக்கி விவசாயத்திற்கு உபயோகிக்கின்றனர். இவ்வூரில் ஆபத்து காத்த அம்மன் கோவில்,இடமலை கண்ட சாஸ்தா கோவில்,பஜனை மடம் போன்ற இந்து கோவிலும்,ஆர் சி சர்ச்சும்,சி‌எஸ்‌ஐ சர்ச்சும் உள்ளன. மருங்கூர் பஞ்சாயத்து சுற்றியுள்ள கிராமங்களுக்கு முக்கிய வியாபார மையமாகவும் உள்ளது.  

## சங்ககாலத்தில் மருங்கூர்
சங்ககாலப் புலவர்கள் மூவர் இவ்வூரைச் சேர்ந்தவர்கள். மருங்கூர் கிழார் பெருங்கண்ணனார், மருங்கூர்ப் பட்டினத்துச் சேந்தன் குமரனார், மருங்கூர்ப் பாகை சாத்தன் பூதனார் ஆகியோர் அந்தப் புலவர்கள்.  

## காண்க
- ஊணூர்
## ஆதாரங்கள்
# மீனம்பாக்கம்



**மீனம்பாக்கம்** (*Meenambakkam*), இந்தியாவின் தமிழ்நாடு மாநிலத்தில் அமைந்துள்ள காஞ்சிபுரம் மாவட்டத்தில் இருந்த ஒரு பேரூராட்சி ஆகும்.  
## அமைவிடம்
மீனம்பாக்கம், கடல் மட்டத்திலிருந்து சுமார் 33.85 மீ. உயரத்தில், என்ற புவியியல் ஆள்கூறுகள் கொண்டு சென்னை மாவட்டத்தில் அமைந்துள்ளது.  

## விவரங்கள்
மீனம்பாக்கம் பேரூராட்சி 2009-இல் சென்னை மாவட்டத்தின், ஆலந்தூர் வட்டத்தில் இணைக்கப்பட்டுள்ளது. தற்போது மீனம்பாக்கம் சென்னை மாநகராட்சியின் ஒரு பகுதியாக உள்ளது.  

இங்கு சென்னை பன்னாட்டு வானூர்தி நிலையம் அமைந்துள்ளது. சென்னையிலிருந்து மீனம்பாக்கத்திற்கு புறநகர் இரயில், மெட்ரோ இரயில் மற்றும் பேருந்து வசதிகள் உள்ளன.  

## ஆதாரங்கள்
# மேலச்சொக்கநாதபுரம்


**மேலச்சொக்கநாதபுரம்** (ஆங்கிலம்:Melachokkanathapuram), இந்தியாவின் தமிழ்நாடு மாநிலத்தில் அமைந்துள்ள தேனி மாவட்டம், போடிநாயக்கனூர் வட்டத்தில், போடிநாயக்கனூரிலிருந்து 4 கி.மீ. தொலைவில் இருக்கும் ஒரு பேரூராட்சி ஆகும்.  

மேலச்சொக்கநாதபுரம் பேரூராட்சி மேற்கு தொடர்ச்சி மலை அடிவாரத்தில், தமிழ்நாடு - கேரளா எல்கைக் கோட்டில் அமைந்துள்ள பேரூராட்சி ஆகும். பேரூராட்சியில் முக்கிய சுற்றுலா தளமாக போடி மெட்டு அமைந்துள்ளது. மேலும் இப்பேரூராட்சியில் முக்கிய நீர் ஆதாரமாக **கூவலிங்கம் ஆறு** மேற்குத் தொடர்ச்சி மலை அடிவாரத்தில் உள்ளது.  

## மக்கள் தொகை பரம்பல்
2011-ஆம் ஆண்டு மக்கள்தொகை கணக்கெடுப்பின் படி, இப்பேரூராட்சி 12,836 மக்கள்தொகையும், 28 சகி.மீ. பரப்பும், 15 வார்டுகளும், 64 தெருக்களும் கொண்டது. இப்பேரூராட்சியானது போடிநாயக்கனூர் (சட்டமன்றத் தொகுதி)க்கும், தேனி மக்களவைத் தொகுதிக்கும் உட்பட்டது. மேலச்சொக்கநாதபுரம் பேரூராட்சியை, போடி நகராட்சியுடன் இணைக்க வேண்டும் என இப்பகுதி  மக்களின் நீண்டகால கோரிக்கையாக உள்ளது.
# மெலட்டூர்


**மெலட்டூர்** (ஆங்கிலம்:Melattur), இந்தியாவின் தமிழ்நாடு மாநிலத்தில் அமைந்துள்ள தஞ்சாவூர் மாவட்டம், பாபநாசம் வட்டத்தில் இருக்கும் ஒரு பேரூராட்சி ஆகும். இதன் பழைய பெயர் **மிலட்டூர்** ஆகும்.  

## சிறப்பு
இவ்வூரில் ஒவ்வொரு வருடமும் நரசிம்ம ஜெயந்தி அன்று நடைபெறும் "மெலட்டூர் பாகவத மேளா" புகழ் பெற்ற பாரம்பரியக் கலையாகும்.  

## அமைவிடம்
மெலட்டூர் பேரூராட்சி, தஞ்சாவூரிலிருந்து 20 கி.மீ. தொலைவிலும்; பாபநாசத்திலிருந்து 10 கி.மீ. தொலைவிலும் உள்ளது.  

## பேரூராட்சியின் அமைப்பு
27.05 ச.கி.மீ. பரப்பும், 15 வார்டுகளும், 64 தெருக்களும் கொண்ட இப்பேரூராட்சி பாபநாசம் (சட்டமன்றத் தொகுதி)க்கும், மயிலாடுதுறை மக்களவைத் தொகுதிக்கும் உட்பட்டது.  
## மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 2,062 வீடுகளும், 8,131 மக்கள்தொகையும் கொண்டது.
# மேட்டூர்



**மேட்டூர்** (*Mettur*), என்பது தமிழ்நாட்டின் சேலம் மாவட்டத்தில் உள்ள மேட்டூர் வட்டத்தின் நிர்வாகத் தலைமையிட நகரமும், தேர்வு நிலை நகராட்சியும் ஆகும். காவிரி ஆற்றின் குறுக்கே கட்டப்பட்ட பெரிய அணை இங்குள்ளது. அது இந்நகரின் பெயர் கொண்டு மேட்டூர் அணை என அழைக்கப்படுகிறது. இந்நகரின் வாழ்வாதாரமாக அவ்வணை விளங்குகிறது. இந்த ஊர் மேட்டூர் சட்டமன்றத் தொகுதிக்கு உட்பட்டதாகும். மேட்டூர் சட்டப்பேரவைத் தொகுதி தர்மபுரி மக்களவைத் தொகுதிக்கு உட்பட்டதாகும்.  

## புவியியல்
இவ்வூரின் அமைவிடம் ஆகும். கடல் மட்டத்தில் இருந்து இவ்வூர் சராசரியாக 153&nbsp;மீட்டர் (501&nbsp;அடி) உயரத்தில் இருக்கின்றது.  

## மேட்டூர் என்ற பெயர் உருவான விதம்

காவிரி ஆற்று படுகையில் உள்ள மக்கள் ஆற்று நீரின் ஏற்ற இறக்கத்தினால் மேடான பகுதிக்கு இடம் பெயர்ந்து வாழ தொடங்கினார்கள், மேடான பகுதியில் இருக்கும் ஊர் என்பதால் மேட்டூர் என அழைக்கப்படுகிறது.  

## மக்கள் வகைப்பாடு
2011-ஆம் ஆண்டு மக்கள் தொகை கணக்கெடுப்பின்படி 30 [நகராட்சி]] மன்ற உறுப்பினர்களையும், 14,282 குடும்பங்களையும் கொண்ட இந்நகரத்தின் மக்கள்தொகை 52,813 ஆகும். இந்நகரத்தின் எழுத்தறிவு 83.6% மற்றும் பாலின விகிதம் 1000 ஆண்களுக்கு, 1,016 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 4286 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 934 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 10,261 மற்றும் 222 ஆகவுள்ளனர். மக்கள்தொகையில் இந்துக்கள் 88.43%, இசுலாமியர்கள் 3.58%, கிறித்தவர்கள் 7.72% , மற்றும் பிறர் 0.28% ஆகவுள்ளனர்.  

## மேலும் பார்க்க
- மேட்டூர் அணை
- மேட்டூர் அனல் மின் நிலையம்
# மூவரசம்பட்டு


**மூவரசம்பட்டு** (ஆங்கிலம்:Moovarasampattu), இந்தியாவின் தமிழ்நாடு மாநிலத்தில் அமைந்துள்ள செங்கல்பட்டு மாவட்டத்தில் உள்ள பல்லாவரம் வட்டத்தில் உள்ள தாமஸ் மலை ஊராட்சி ஒன்றியத்தில் உள்ள மூவரசம்பட்டு ஊராட்சியில் உள்ள ஒரு சிற்றூர் ஆகும். நங்கநல்லூர், திரிசூலம், மடிப்பாக்கம், கீழ்க்கட்டளை ஆகியவற்றை எல்லைகளாகக் கொண்டுள்ளது.  

## மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 6084 மக்கள் இங்கு வசிக்கின்றார்கள். இவர்களில் 52% ஆண்கள், 48% பெண்கள் ஆவார்கள். மூவரசம்பேட்டை மக்களின் சராசரி கல்வியறிவு 82% ஆகும். இதில் ஆண்களின் கல்வியறிவு 86%, பெண்களின் கல்வியறிவு 78% ஆகும். இது இந்திய தேசிய சராசரி கல்வியறிவான 59.5% விட கூடியது. மூவரசம்பேட்டை மக்கள் தொகையில் 11% ஆறு வயதுக்குட்பட்டோர் ஆவார்கள்.  

## தாம்பரம் மாநகராட்சியுடன் இணைத்தல்

3 நவம்பர் 2021 அன்று இந்த ஊராட்சியை தாம்பரம் மாநகராட்சியுடன் இணைக்கப்பட்டது.
# முதுகுளத்தூர்



**முதுகுளத்தூர்** (*Mudukulathur*), இந்தியாவின் தமிழ்நாடு மாநிலத்தில் அமைந்துள்ள இராமநாதபுரம் மாவட்டம், முதுகுளத்தூர் வட்டத்தில் இருக்கும் பேரூராட்சி ஆகும். இது இராமநாதபுரத்திலிருந்து 45 கி.மீ. தொலைவிலும், பரமக்குடியிலிருந்து 25 கி.மீ. தொலைவிலும் உள்ளது. முதுகுளத்தூர் நகரம் முந்தைய மதுரை மாவட்டத்தில் ஒரு பகுதியாக இருந்தது.  

2011-ஆம் ஆண்டு மக்கள்தொகை கணக்கெடுப்பின்படி, இந்த பேரூராட்சியில் 3,559 வீடுகளும், 14,789 மக்கள்தொகையும் கொண்டது.  

இது 23.10 ச.கி.மீ. பரப்பும், 15 வார்டுகளும், 87 தெருக்களும் கொண்ட இந்த பேரூராட்சி முதுகுளத்தூர் (சட்டமன்றத் தொகுதி)க்கும், இராமநாதபுரம் மக்களவைத் தொகுதிக்கும் உட்பட்டது.  

## முக்கிய பயிர்
இங்கு நெல் (பாரம்பரிய நெல் ரகங்கள்), பருத்தி, மிளகாய் , மல்லி அதிகமாக விளைகின்றன. இது வறட்சி மாவட்டம் என்பதால் இங்கு சீமைக் கருவேல மரம் (விறகுகளால் தயாரிக்கப்படும் அடுப்புக்கரி தயாரிக்கும் பொருட்டு) முகனையாக வளர்க்கப்படுகிறது . பனைமரங்கள் அதிகம் உள்ள பகுதியால் பனை விவசாயம் மேற்கொள்ள படுகிறது . கோடை காலங்களில் நுங்கு விற்பனை மேற்கொள்ள படுகிறது .  

## இந்து சமய கோவில்கள்
1. அருள்மிகு ஸ்ரீ வடக்கு வாசல் செல்வி அம்மன் திருக்கோவில்  

★ யாதவர் வாகைகுளம் செல்வநாயகபுரம் முதுகுளத்தூர் மற்றும் தூரி ஆகிய கிராமங்களுக்கு பாத்தியப்பட்ட திருக்கோவில் ஆகும்  

★ திருக்கோவிலில் ஆண்டுக்கு ஒரு முறை கோவிலில் அருள் பாளிக்கின்ற அம்மனுக்கு பூச்சொறிதல் திருவிழா வெகுவிமர்சையாக நடைபெறும் இதில் பல்லாயிரக்கணக்கான பக்தர்கள் கலந்து கொண்டு சிறப்பிப்பார்கள்  

## வார சந்தை
வாரத்தில் வியாழக்கிழமைகளில் சந்தை நடைபெறும் . அதில் சுற்று வட்டார ஊர்களில் இருந்து மக்கள் கலந்து கொள்வார்கள் . வீட்டிற்கு தேவையான அனைத்து வகையான சாமான்களும் கிடைக்கும் . சுமார் அரை நூற்றாண்டாக இயங்கி வருகிறது . இது முதுகுளத்தூரின் பாரம்பரியமாக உள்ளது .  

## கல்வி நிலையங்கள்
- அரசு மேல் நிலைப்பள்ளி
- பள்ளிவாசல் மேல் நிலை ப்பள்ளி
- டி. இ. எல். சி. உயர்நிலைப் பள்ளி
- பஞ்சாயத்து நடுநிலைப் பள்ளி
- பள்ளிவாசல் தொடக்கப் பள்ளி
- கண்ணா மெட்ரிக் பள்ளி
- பள்ளிவாசல் மெட்ரிக் & மழலையர் பள்ளி
- அரசு கலை அறிவியல் கல்லூரி
- சோனை மீனாள் கலை அறிவியல் கல்லூரி, வெண்ணீர்வாய்க்கால்
- அரசு தொழிற்பயிற்சி கூடம்

## போக்குவரத்து வசதி

முதுகுளத்தூர் நகரில் கமுதி செல்லும் சாலையில் அரசு போக்குவரத்து கழக பணிமனை அமைந்துள்ளது. இந்த பணிமனையிலிருந்து பரமக்குடி, கமுதி, அருப்புக்கோட்டை, இராமநாதபுரம், சாயல்குடி, பட்டுக்கோட்டை, மதுரை, திருநெல்வேலி, திருப்பூர் என பல்வேறு முக்கிய நகரங்களுக்கும், அருகில் உள்ள கிராமப் பகுதிகளுக்கும் பேருந்துகள் இயக்கப்பட்டு வருகிறது.
# முருகன்பாளையம்


**முருகன்பாளையம்** (ஆங்கிலம்:Muruganpalayam), இந்தியாவின் தமிழ்நாடு மாநிலத்தில் அமைந்துள்ள திருப்பூர் மாவட்டத்தில் இருக்கும் ஒரு நகரியம் ஆகும்.  

## மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 14,431 மக்கள் இங்கு வசிக்கின்றார்கள். இவர்களில் 52% ஆண்கள், 48% பெண்கள் ஆவார்கள். முருகன்பாளையம் மக்களின் சராசரி கல்வியறிவு 64% ஆகும், இதில் ஆண்களின் கல்வியறிவு 73%, பெண்களின் கல்வியறிவு 55% ஆகும். இது இந்திய தேசிய சராசரி கல்வியறிவான 59.5% விட கூடியதே. முருகன்பாளையம் மக்கள் தொகையில் 12% ஆறு வயதுக்குட்பட்டோர் ஆவார்கள்.
# ஸ்தாயி

**சிதாயி** (அல்லது *மண்டிலம்*) என்பது கருநாடக இசையில் ஏழு சுரங்களும் நிற்கும் இடத்தை (அல்லது நிலையை)க் குறிக்கும். சட்சம் முதல் நிசாதம் வரையிலுள்ள எல்லையை ஒரு சிதாயி என்கிறோம். இது மூன்று வகையாகப் பிரிக்கப்பட்டுள்ளது.  

1. **மந்திரசிதாயி** (மெலிவு மண்டிலம்) - ஆதார மத்திய சிதாயி ஆகிய சட்ச சுரத்திலிருந்து கீழ் நோக்கி வரும் "நி த ப ம க ரி ச" என்ற ஏழு சுரங்களும் இதில் அடங்கும்.  

2. **மத்தியசிதாயி** (சமன் மண்டிலம்) - ஆதார மத்திய சிதாயி ஆகிய சட்ச சுரத்திலிருந்து மேல் நோக்கி போகும் "ச ரி க ம ப த நி" வரையிலான ஏழு சுரங்களும் இதில் அடங்கும்.  

3. **தாரசிதாயி** (வலிவு மண்டிலம்) - இது சட்ச சுரத்திலிருந்து அதற்கு மேலிருக்கும் "ரி க ம ப த நி" வரையிலான ஏழு சுரங்களும் இதில் அடங்கும்.  

தமிழிசை முறையில் மனிதனுடைய தொண்டையினால் சாதாரணமாகப் பாடக் கூடிய அளவைக் கொண்ட 14 சுரங்களை உடைய நிலையே மூன்று சிதாயிகளென வழங்கியிருக்கின்றார்கள்.  

எமது வழக்கத்தில் இருந்து வரும் கீர்த்தனைகள், கிருதிகள், வர்ணங்கள், மற்றைய உருப்படிகள் யாவும் மேற்கூறிய சிதாயி நிலையிலேயே அமைக்கப்பட்டுள்ளன.  

தக்க சாரீரமுடைய ஒருவர் 7 சுரங்களை ஒரு நிலையைக் கொண்ட மூன்று சிதாயிகளிலும் பாடுவதாயினும், தாரசிதாயியில் நின்று பாட முடியாது. அவ்வாறு பாடினும் அது செவிக்கு இன்பம் அளிக்காது என்பது பொது அனுபவம். ஆனால் எவ் விதிக்கும் விதிவிலக்குகள் இருப்பது போல 19ஆம் நூற்றாண்டில் வாழ்ந்த *ஆத்மநாத பாகவதர்*, *சன்சாமிர்தம் சுப்பராயர்* ஆகிய சில திறமை மிக்க பாடகர்கள் வரப் பிரசாதமான சாரீரத்தைப் பெற்றிருந்தமையால் 3 சிதாயிகளிலும் இலகுவாக கானம் இசைக்கக் கூடியவர்களாக விளங்கினார்கள்.  

## இசைக்கருவிகளின் சிதாயி எல்லை
| இல | இசைக்கருவி | சிதாயி |  |
| --- | --- | --- | --- |
| 1. | கின்னரப்பெட்டி (பியானோ) | 7 1/4 |  |
| 2. | பிரதர்ச வீணை | 5 |  |
| 3. | கோட்டு வாத்தியம் | 4 1/2 |  |
| 4. | பிடில் (வயலின்) | 4 |  |
| 5. | வீணை | 3 1/2 |  |
| 6. | காகளம் (கிளாரினெட்) | 3 |  |
| 7. | கின்னரம் (ஆர்மோனியம்) | 3 |  |
| 8. | வரப்பிரசாதமான மனித சாரீரம் | 3 |  |
| 9. | விருத்தி செய்த மனித சாரீரம் | 2 1/2 |  |
| 10. | புல்லாங்குழல் | 2 1/2 |  |
| 11. | நாதசுவரம் | 2 1/2 |  |
| 12. | முகவீணை | 1 1/2 |  |
| 13. | மகுடி | 1 இலும் குறைய | } |

## யாழ்
பேரியாழிலே மெலிவு, சமன், வலிவு என்னும் மூன்று மண்டிலங்களும் அமைந்திருந்தன என்று சுவாமி விபுலாநந்தர் தமது யாழ்நூல் என்னும் நூலில் கூறுகின்றார்.
# நடுவட்டம்


**நடுவட்டம்** (ஆங்கிலம்:Naduvattam), இந்தியாவின் தமிழ்நாடு மாநிலத்தில் அமைந்துள்ள நீலகிரி மாவட்டம், உதகமண்டலம் வட்டத்தில் அமைந்துள்ள ஒரு பேரூராட்சி ஆகும். “பெட்டா” என்றால் கன்னட மொழியில் மலை என்று பொருள்.  

## அமைவிடம்
நடுவட்டம் பேரூராட்சி, மேற்கு தொடர்ச்சி மலையில் 1750 மீட்டர் உயரத்தில் உள்ளது. இது உதகமண்டலம் - மைசூர் செல்லும் தேசிய நெடுஞ்சாலையில் உள்ளது. சாலை எண் 18—இல், உதகமண்டலத்திலிருந்து 35 கி.மீ.; கூடலூரிலிருந்து 15 கி.மீ. தொலைவில் உள்ளது.  

## பேரூராட்சியின் அமைப்பு
61.70 ச.கி.மீ. பரப்பும், 15 வார்டுகளும், 30 தெருக்களும் கொண்ட இப்பேரூராட்சி கூடலூர் (சட்டமன்றத் தொகுதி)க்கும், நீலகிரி மக்களவைத் தொகுதிக்கும் உட்பட்டது.  

## மக்கள் தொகை பரவல்
2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 2340 வீடுகளும், 8505 மக்கள்தொகையும் கொண்டது.  

## புவியியல்
இவ்வூரின் அமைவிடம் ஆகும். கடல் மட்டத்தில் இருந்து இவ்வூர் சராசரியாக 1953&nbsp;மீட்டர் (6407&nbsp;அடி) உயரத்தில் இருக்கின்றது.  

தேயிலைத் தோட்டங்களும் சின்கோனா மரக்காடுகளும் இவ்வூரில் பெருமளவில் காணப்படுகின்றன.  

## ஆதாரங்கள்
# நாக்பூர்



**நாக்பூர்** (; ) என்பது இந்தியாவின் மகாராஷ்டிரம் மாநிலத்தில் அமைந்துள்ள நாக்பூர் மாவட்டத்தில் இருக்கும் ஒரு மாநகராட்சி ஆகும்.  

## புவியியல்
நாக்பூர் புறநகர்ப் பகுதியானது, கடல் மட்டத்தில் இருந்து சராசரியாக 331.11&nbsp;மீட்டர் (1,086.30&nbsp;அடி) உயரத்தில், என்ற புவியியல் ஆள்கூறுகள் கொண்டு அமையப் பெற்றுள்ளது.  

## மக்கள் வகைப்பாடு
2001 ஆம் ஆண்டு இந்திய மக்கள் தொகை கணக்கெடுப்பின்படி, 2,051,320 மக்கள் இங்கு வசிக்கின்றார்கள். இவர்களில் 52% ஆண்கள்; 48% பெண்கள் ஆவர். நாக்பூர் மக்களின் சராசரி கல்வியறிவு 79% ஆகும். இதில் ஆண்களின் கல்வியறிவு 83%; பெண்களின் கல்வியறிவு 75% ஆகும். இது இந்திய தேசிய சராசரி கல்வியறிவான 59.5% விடக் கூடியது. நாக்பூர் மக்கள் தொகையில் 12% ஆறு வயதுக்குட்பட்டோர் ஆவார்கள்.
# நாகூர் (உத்திரப் பிரதேசம்)


**நாகூர்** (ஆங்கிலம்:Nakur), இந்தியாவின் உத்தரப் பிரதேசம் மாநிலத்தில் அமைந்துள்ள Saharanpur மாவட்டத்தில் இருக்கும் ஒரு நகராட்சி பேராயம் ஆகும்.  

## புவியியல்
இவ்வூரின் அமைவிடம் ஆகும். கடல் மட்டத்தில் இருந்து இவ்வூர் சராசரியாக 261&nbsp;மீட்டர் (856&nbsp;அடி) உயரத்தில் இருக்கின்றது.  

## மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 20,634 மக்கள் இங்கு வசிக்கின்றார்கள். இவர்களில் 52% ஆண்கள், 48% பெண்கள் ஆவார்கள். நாகூர் மக்களின் சராசரி கல்வியறிவு 56% ஆகும், இதில் ஆண்களின் கல்வியறிவு 64%, பெண்களின் கல்வியறிவு 47% ஆகும். இது இந்திய தேசிய சராசரி கல்வியறிவான 59.5% விட குறைந்ததே. நாகூர் மக்கள் தொகையில் 16% ஆறு வயதுக்குட்பட்டோர் ஆவார்கள்.  

## ஆதாரங்கள்
# நல்லாம்பட்டி


**நல்லாம்பட்டி** (ஆங்கிலம்:**Nallampatti**), இந்தியாவின் தமிழ்நாடு மாநிலத்தில் அமைந்துள்ள ஈரோடு மாவட்டத்தில் பெருந்துறை வட்டடத்தில் இருக்கும் ஒரு பேரூராட்சி ஆகும். இங்கு கரும்பு , நெல், மஞ்சள் ஆகிய பயிர்கள் விளைகின்றன.  

## அமைவிடம்
நல்லாம்பட்டி பேரூராட்சிக்கு கிழக்கில் 26 கி.மீ. தொலைவில் ஈரோடு உள்ளது. இதன் மேற்கில் கோபிச்செட்டிப்பாளையம் 20 கி.மீ.; வடக்கில் பவானி 20 கி.மீ.; தெற்கில் பெருந்துறை 12 கி.மீ. தொலைவில் உள்ளன.  

## பேரூராட்சியின் அமைப்பு
3.6 ச.கி.மீ. பரப்பும், 15 பேரூராட்சி மன்ற உறுப்பினர்களையும், 24 தெருக்களையும் கொண்ட இப்பேரூராட்சி பெருந்துறை (சட்டமன்றத் தொகுதி)க்கும், திருப்பூர் மக்களவைத் தொகுதிக்கும் உட்பட்டது.  

## மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 1,152 வீடுகளும், 3,874 மக்கள்தொகையும் கொண்டது.  

## ஆதாரங்கள்
# நாமகிரிப்பேட்டை


**நாமகிரிப்பேட்டை** (**Namagiripettai**), இந்தியாவின் தமிழ்நாடு மாநிலத்தில் அமைந்துள்ள நாமக்கல் மாவட்டத்தில் இராசிபுரம் வட்டத்தில் இருக்கும் ஒரு பேரூராட்சி ஆகும். நாமகிரிப்பேட்டை கொல்லிமலை அடிவாரத்தில் உள்ளது. இவ்வூரில் நாமகிரிப்பேட்டை ஊராட்சி ஒன்றியத்தின் வட்டார வளர்ச்சி அலுவலகம் உள்ளது.  
புகழ்பெற்ற நாதஸ்வர கலைஞர் நாமகிரிப்பேட்டை கிருஷ்ணன் இவ்வூரில் பிறந்தவர்.  

அப்பளம் தயாரித்தல், சேகோ பேக்டரிகள், நாமகிரிப்பேட்டை மஞ்சள், பல விளைபொருட்கள், விவசாயம், கார்மெண்ட்ஸ், கோழிப்பண்ணைகள் என பல தொழில்கள் நடைபெறும் ஊர் ஆகும். நாமகிரி அம்மன் என்ற பெண் தெய்வத்தின் பெயரால் காரணப்பெயர் கொண்டு நாமகிரிப்பேட்டை என்ற பெயரை பெற்றது. இங்கு கோரையாறு ஆறு ஓடுகிறது. ஆஞ்சநேயர் திருக்கோவில் அருகாமையில் உள்ளது. மேலும் பசிரிமலை, நாமகிரிமலை, சங்கராண்டி கரடு, கலிய பெருமாள் கரடு மற்றும் இருளங்கள் கரடு போன்ற சிறு சிறு மலைகள் இப்பேரூராட்சிப் பகுதியில் காணப்படுகின்றன.  

## அமைவிடம்
நாமகிரிப்பேட்டை பேரூராட்சி நாமக்கல்லிருந்து 40 கி.மீ. தொலைவில் உள்ளது. இதனருகே அமைந்த தொடருந்து நிலையம் 11 கி.மீ. தொலைவில் உள்ள இராசிபுரத்தில் உள்ளது.  

## பேரூராட்சியின் அமைப்பு
17.86 சகி.மீ. பரப்பும், 18 பேரூராட்சி மன்ற உறுப்பினர்களையும், 54 தெருக்களையும் கொண்ட இப்பேரூராட்சி சேந்தமங்கலம் (சட்டமன்றத் தொகுதி)க்கும், நாமக்கல் மக்களவைத் தொகுதிக்கும் உட்பட்டது.  

## மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 5,875 வீடுகளும், 21,250 மக்கள்தொகையும் கொண்டது.  

## புவியியல்
இவ்வூரின் அமைவிடம் ஆகும். கடல் மட்டத்தில் இருந்து இவ்வூர் சராசரியாக 273&nbsp;மீட்டர் (895&nbsp;அடி) உயரத்தில் இருக்கின்றது.
# நம்பியூர்


**நம்பியூர்** (*Nambiyur*), இந்தியாவின் தமிழ்நாடு மாநிலத்தில் அமைந்துள்ள ஈரோடு மாவட்டத்தில் உள்ள நம்பியூர் வட்டத்தின் நிர்வாகத் தலைமையிடமும், பேரூராட்சியும் ஆகும். நம்பியூர் நகரம் முந்தைய கோயம்புத்தூர் மாவட்டத்தில் ஒரு பகுதியாக இருந்தது.  

## புவியியல்
இவ்வூரின் அமைவிடம் ஆகும். கடல் மட்டத்தில் இருந்து இவ்வூர் சராசரியாக 301&nbsp;மீட்டர் (987&nbsp;அடி) உயரத்தில் இருக்கின்றது. இது 27 குக்கிராமங்கள் கொண்டது  
## அமைவிடம்
நம்பியூர் பேரூராட்சிக்கு கிழக்கில் 55 கி.மீ. தொலைவில் ஈரோடு உள்ளது. இதன் மேற்கில் புளியம்பட்டி 22 கி.மீ.; வடக்கில் சத்தியமங்கலம் 26 கி.மீ.; தெற்கில் அவிநாசி 24 கி.மீ. தொலைவில் உள்ளது.  

## பேரூராட்சியின் அமைப்பு
24.20 ச.கி.மீ. பரப்பும், 15 பேரூராட்சி மன்ற உறுப்பினர்களையும், 80 தெருக்களையும் கொண்ட இப்பேரூராட்சி கோபிச்செட்டிப்பாளையம் (சட்டமன்றத் தொகுதி)க்கும், திருப்பூர் மக்களவைத் தொகுதிக்கும் உட்பட்டது.  

## மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 4,913 வீடுகளும், 16,379 மக்கள்தொகையும் கொண்டது.  

## பள்ளிகள்
நம்பியூரில் கீழ்கண்ட பள்ளிகள் இயங்கி வருகின்றன.  
1. அரசு ஆண்கள் மேல்நிலைப் பள்ளி,நம்பியூர்
1. அரசு பெண்கள் மேல்நிலைப் பள்ளி,கெடாரை
1. அரசு ஆரம்பப் பள்ளி - காந்திபுரம்,நம்பியூர்
1. அரசு ஆரம்பப் பள்ளி,நம்பியூர்
1. குமுதா மெட்ரிக் மேல்நிலைப் பள்ளி,நம்பியூர்
1. காமராஜ் மெட்ரிக் மேல்நிலைப் பள்ளி,நம்பியூர்
1. ஆலயம் மெட்ரிக் பள்ளி,நம்பியூர்
1. அரசு மாதிரி மேல்நிலை பள்ளி,பட்டிமணியகாரன்பாளையம்.

## கோவில்கள்
நம்பியூரில் கீழ்கண்ட கோவில்கள் உள்ளன  
1. அருள்மிகு தான்தோன்றி ஈஷ்வரர் திருக்கோவில்.
1. திருவிக்ரம நாராயணப் பெருமாள் கோவில்.
1. அருள்மிகு திரு ஆண்டவ குல அய்யன் திருக்கோவில்,புது சூரிபாளையம்
1. அருள்மிகு திட்டமலை திரு குழந்தை குமாரசுவாமி திருக்கோவில், திட்டமலை
1. மஸ்ஜித் அல் ஹிதாயா சுன்னத் ஜாமாத் பள்ளி வாசல், நம்பியூர்
1. காமாட்சி அம்மன் கோவில் காந்திபுரம், நம்பியூர்
# நந்தம்பாக்கம்



**நந்தம்பாக்கம்** (ஆங்கிலம்:**Nandambakkam**), இந்தியாவின் தமிழ்நாடு மாநிலத்தில் அமைந்துள்ள காஞ்சிபுரம் மாவட்டத்தில் இருந்த ஒரு பேரூராட்சி ஆகும். தற்போது 2009-இல் இப்பேரூராட்சியை சென்னை மாவட்டத்தின் ஆலந்தூர் வட்டத்துடன் இணைக்கப்பட்டு, பெருநகர சென்னை மாநகராட்சியின் ஒரு பகுதியாக உள்ளது.  

## ஆதாரங்கள்

## அமைவிடம்
# நந்தியால்


**நந்தியால்** (ஆங்கிலம்:Nandyal), இந்தியாவின் ஆந்திரப் பிரதேசம் மாநிலத்தில் அமைந்துள்ள **நந்தியால்** மாவட்டத்தில் இருக்கும் ஒரு நகராட்சி ஆகும்.  

## புவியியல்
இவ்வூரின் அமைவிடம் ஆகும். கடல் மட்டத்தில் இருந்து இவ்வூர் சராசரியாக 203&nbsp;மீட்டர் (666&nbsp;அடி) உயரத்தில் இருக்கின்றது.  

## மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 151,771 மக்கள் இங்கு வசிக்கின்றார்கள். இவர்களில் 51% ஆண்கள், 49% பெண்கள் ஆவார்கள். நந்தியால் மக்களின் சராசரி கல்வியறிவு 63% ஆகும், இதில் ஆண்களின் கல்வியறிவு 72%, பெண்களின் கல்வியறிவு 55% ஆகும். இது இந்திய தேசிய சராசரி கல்வியறிவான 59.5% விட கூடியதே. நந்தியால் மக்கள் தொகையில் 13% ஆறு வயதுக்குட்பட்டோர் ஆவார்கள்.  

## ஆதாரங்கள்
# நாங்குநேரி



**நாங்குநேரி** (ஆங்கிலம்:**Nanguneri**), இந்தியாவின் தமிழ்நாடு மாநிலத்தில் அமைந்துள்ள திருநெல்வேலி மாவட்டம், நாங்குநேரி வட்டத்தில் இருக்கும் ஒரு பேரூராட்சி ஆகும்.  

இவ்வூர் வானமாமலை, தோதாத்ரி க்ஷேத்ரம், பூலோக வைகுண்டம் என்றும் அறியப்படுகிறது. இது 108 திவ்ய தேசங்களில் ஒன்றாகும். பன்னிரு ஆழ்வார்களில் ஒருவரான நம்மாழ்வார் இந்த திவ்ய தேசத்தை **சிரிவரமங்கை நகர்** என்றும் குறிப்பிட்டுள்ளார்.  

## அருகமைந்த ஊர்கள்
நாங்குநேரி பேரூராட்சிக்கு கிழக்கே திசையன்விளை (25 கி.மீ.); மேற்கில் களக்காடு (16 கி.மீ.); வடக்கே திருநெல்வேலி (29 கி.மீ.); தெற்கே வள்ளியூர் (13 கி.மீ.) தொலைவிலும் உள்ளது. நாங்குநேரி அருகில் (2 கி.மீ.) தொலைவில் மறுகால் குறிச்சி உள்ளது. நாங்குநேரியின் தென் பகுதியில் மஞ்சங்குளம் அமைந்துள்ளது.  

## பேரூராட்சியின் அமைப்பு
17.28 ச.கி.மீ. பரப்பும், 15 வார்டுகளும், 66 தெருக்களும் கொண்ட இப்பேரூராட்சி நாங்குநேரி (சட்டமன்றத் தொகுதி)க்கும், திருநெல்வேலி மக்களவைத் தொகுதிக்கும் உட்பட்டது.  

## மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 1753 வீடுகளும், 6640 மக்கள்தொகையும் கொண்டது.  

## கோயில்கள்
- நாங்குநேரி வானமாமலை பெருமாள் கோயில்
- நாங்குநேரி முப்பிடாதி அம்மன் கோயில்
- நாங்குநேரி முக்கூடல் அய்யனார் கோயில்

## நாங்குநேரி பொருளாதார மண்டலம்
நாங்குநேரி வானமாமலை ஜீயர் மடம் இப்பொருளாதார மண்டலத்திற்காக 2000 ஏக்கர் பரப்பளவிலான மடத்திற்குச் சொந்தமான நிலத்தை அரசுக்குத் தந்தது. இங்கு அமைக்கப்பட்ட சிறப்பு பொருளாதார மண்டலமான நாங்குநேரி பலதுறை சார்ந்த உயர் தொழில் நுட்ப பூங்கா திட்டம் அமைக்கப்பட்டும், அரசால் செயல்படுத்தப்படவில்லை.  

## ஊர் பெயர் காரணம்
ஆதிசேடன் இங்கு தவமியற்றி திருமாலுக்கு அணையாக இருக்கும் பேறு பெற்றதால் நாகணை சேரி எனவும், மரங்கள் நிறைந்த வனமும் மலையும் சூழ்ந்த இடமாதலின் வானமாமலை எனவும் இங்குள்ள திருக்குளத்தை நான்கு ஏரிகளாக வெட்டியதால் நான்கு + ஏரி= நான்குநேரிஎனவும், அந்த நான்கு ஏரிகளின் கூர்மையான முனைகள் சந்திக்கும் மையப் பகுதியில் அமைந்ததால் நான் + கூர் + நேரி என்பது காலப்போக்கில் நாங்குநேரி என பேச்சு வழக்காயிற்று.  

## புவியியல்
இவ்வூரின் அமைவிடம் ஆகும். கடல் மட்டத்தில் இருந்து இவ்வூர் சராசரியாக 141&nbsp;மீட்டர் (462&nbsp;அடி) உயரத்தில் இருக்கின்றது.
# நன்னிலம்


**நன்னிலம்**, (*Nannilam*), இந்தியாவின் தமிழ்நாடு மாநிலத்தில் அமைந்துள்ள திருவாரூர் மாவட்டத்திலுள்ள, நன்னிலம் வட்டம் மற்றும் நன்னிலம் ஊராட்சி ஒன்றியத்தின் நிர்வாகத் தலைமையிடமும், பேரூராட்சியும் ஆகும். நன்னிலம் சுற்றி அச்சுதமங்கலம், சன்னநல்லூர், திருவாஞ்சியம், நல்லமாங்குடி, மாப்பிள்ளைக்குப்பம் ஆகிய ஊர்கள் உள்ளது. நன்னிலம் நகரம் முந்தைய தஞ்சாவூர் மாவட்டத்தில் ஒரு பகுதியாக இருந்தது.  

## அமைவிடம்
நன்னிலம் பேரூராட்சி, திருவாரூருக்கு வடக்கே 16.5 கி.மீ. தொலைவில் உள்ளது. தொடருந்து நிலையம் நன்னிலத்தில் உள்ளது.  

## பேரூராட்சியின் அமைப்பு
12.80 ச.கி.மீ. பரப்பும், 15 வார்டுகளும், 84 தெருக்களும் கொண்ட இப்பேரூராட்சி நன்னிலம் (சட்டமன்றத் தொகுதி)க்கும், நாகப்பட்டினம் மக்களவைத் தொகுதிக்கும் உட்பட்டது.  

## மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 3,199 வீடுகளும், 12,618 மக்கள்தொகையும் கொண்டது.  

## புவியியல்
இவ்வூரின் அமைவிடம் ஆகும். கடல் மட்டத்தில் இருந்து இவ்வூர் சராசரியாக 7&nbsp;மீட்டர் (22&nbsp;அடி) உயரத்தில் இருக்கின்றது.  
## கோயில்கள்
- நன்னிலம் மதுவனேசுவரர் கோயில்
- நன்னிலம் பிப்லிகாதிஸ்வரர் கோயில்